ଭୁବନେଶ୍ୱର, ଜାନୁଆରୀ ୧୭(ଲୋକାଲ ୱାୟାର): ଓଡ଼ିଶାର ପାରମ୍ପରିକ ହସ୍ତତନ୍ତ ଓ ବୁଣାକାରମାନଙ୍କୁ ଉତ୍ସାହିତ କରିବା ପାଇଁ 'ଅବିକା' ପକ୍ଷରୁ ଆୟୋଜିତ କ୍ୟାଲେଣ୍ଡର ମଡେଲ ପ୍ରତିଯୋଗିତାରେ 'ଫେସ୍ ଅଫ୍ ଦ ଇୟର ୨୦୨୧' ଭାବେ ମନୋନୀତ ହୋଇଛନ୍ତି ପ୍ରଗତି ପ୍ରିୟଦର୍ଶିନୀ ।
ଗ୍ରାଣ୍ଡ ଫିନାଲେ ଉତ୍ସବରେ ତାଙ୍କୁ ମାନପତ୍ର ଓ ଖଣ୍ଡୁଆପାଟ ଦେଇ ସମ୍ମାନିତ କରିଥିଲେ ଓଲିଉଡର ଜଣାଶୁଣା ଅଭିନେତ୍ର ବର୍ଷା ପ୍ରିୟଦର୍ଶିନୀ ।
ସେମାନେ ହେଲେ ଅନନ୍ୟା ଦାଶ, ଅର୍ପିତା ଶତପଥି, ବିଦିଶା ପ୍ରିୟଦର୍ଶିନୀ, ଦେବଜ୍ୟୋତି ବିଶ୍ୱାଳ, ଦେବାଶିଷ ଦାସ, ଫିଦେ୍ର୍ଦାଶୀ ତବସୁମ୍, ସସ୍ମିତା ପଣ୍ଡା, ସ୍ମରଣିକା ହୋତା, ସ୍ମୃତିରଞ୍ଜନ ସ୍ୱାଇଁ, ସ୍ରିଷ୍ଟି ଦାଶ, ଶୁଭେନ୍ଦୁ ଲେଙ୍କା ଏବଂ ସୁଜିତ କୁମାର ଦାଶ । ଶ୍ରେଷ୍ଠ ଚବିଶ ଜଣ ପ୍ରତିଯୋଗୀଙ୍କୁ ମଧ୍ୟ ପ୍ରମାଣପତ୍ର ପ୍ରଦାନ କରାଯାଇଥିଲା ।
ଚୂଡ଼ାନ୍ତ ପର୍ଯ୍ୟାୟରେ ବିଚାରକ ଥିବା ଅଭିନେତ୍ରୀ ବର୍ଷା ପ୍ରିୟଦର୍ଶିନୀ, ଲେଖକ ସରୋଜ ବଳ, କଣ୍ଠଶିଳ୍ପୀ ସୁସ୍ମିତା ଦାସ, ଶିକ୍ଷାବିତ ପଞ୍ଚମୀ ମାନୁ ଉକିଲ ଏବଂ ସମ୍ବଲପୁରୀ ବୁଣାକାର ଲକ୍ଷ୍ମୀନାରାୟଣ ମେହେର ଅତିଥି ଭାବେ ଉପସ୍ଥିତ ଥିଲେ ।
ଓଡ଼ିଶା ହସ୍ତତନ୍ତକୁ ସ୍କୁଲ ପୋଷାକ ଭାବେ ବ୍ୟବହାର କରି ପୁରସ୍କୃତ ହୋଇଥିବା ୱିସଡମ୍-ଟ୍ରି ଗ୍ଲୋବାଲ ସ୍କୁଲ ତରଫରୁ ଏକ ବୃତ୍ତଚିତ୍ର ପ୍ରଦର୍ଶିତ ହୋଇଥିଲା ।
ଅବିକାର ନିର୍ଦ୍ଦେଶକ ଅବିନାଶ ସାହୁ ସ୍ୱାଗତ ଭାଷଣ ଦେଇ ଖୁବ ଶୀଘ୍ର ସଫଳ ପ୍ରତିଯୋଗୀଙ୍କର ଏକ ଫଟୋ ସୁଟ୍ କରାଯାଇ କ୍ୟାଲେଣ୍ଡର ପ୍ରସ୍ତୁତ କରାଯିବ ବୋଲି କହିଥିଲେ ।
